סמואל שפירו

סמואל הארווי שפירו (באנגלית: Samuel Harvey Shapiro; ) היה פוליטיקאי יהודי-אמריקאי מאילינוי, איש המפלגה הדמוקרטית, שכיהן כמושל אילינוי ה-34 בשנים 1968–1969. קודם לכן, החל מ-1961, הוא כיהן כסגן מושל המדינה תחת המושל אוטו קרנר, שאותו הוא החליף בתפקידו לאחר התפטרותו מספר חודשים טרם תום תקופת כהונתו כדי לקבל על עצמו מינוי כשופט פדרלי.

ראשית חייו
סמואל שפירו נולד בשם ישראל שפירו בכפר, שאת שמו הוא לא יכול היה לזכור, באימפריה הרוסית, באזור שכיום מהווה את שטחה של אסטוניה. בגיל צעיר הוא היגר עם משפחתו לארצות הברית. הוא סיים את לימודיו ב של אוניברסיטת אילינוי באורבנה-שמפיין. הוא עסק בעריכת דין בקנקאקי, אילינוי. בהמשך הוא עבר לשירות במגזר הציבורי, ונבחר ב-1936 כתובע של מחוז קנקאקי. בשנים 1947–1961 כיהן שפירו בבית הנבחרים של אילינוי, שם הוא גילה עניין במיוחד בסוגיות בריאות הנפש.

סגן מושל ומושל אילינוי
ב-1960, ושוב ב-1964, נבחר שפירו כסגן מושל אילינוי. כאשר התפטר המושל אוטו קרנר כדי לקבל מינוי כשופט פדרלי, היה שפירו למושל המדינה ה-34, והיהודי השני (לאחר הנרי הורנר) בתפקיד. עם השבעתו כמושל, החל שפירו בהתמודדות על תקופות כהונה מלאה כמושל בזכות עצמו, אך נוצח בהפרש קולות קטן בבחירות של 1968 על ידי המועמד הרפובליקני ריצ'רד אוגילבי.

שנותיו האחרונות
לאחר סיום כהונתו כמושל שב שפירו לחייו הפרטיים, אף על פי שהוא נקרא מספר פעמים לשמש כחבר בוועדות מיוחדות, כשהבולטת מביניהן הייתה הוועדה לעיצוב מחדש של גבולות מחוזות הבחירה של המדינה ב-1981.

שפירו היה חבר באחוות אלפא אפסילון פאי. החל מ-1984 ועד למותו הוא הוביל את המאמצים להקמת מטה קבוע למשרדים הארציים של האחווה. כתוצאה מכך המטה הבינלאומי של האחווה קרוי על שמו.

סמואל שפירו נפטר בביתו שבקנקאקי ב-16 במרץ 1987. מותו התגלה לאחר שהוא לא הגיע כדי לייצג לקוח בבית המשפט, ושוטרים נשלחו לביתו כדי לחקור בדבר. הוא נטמן בבית הקברות היהודי ולדהיים שבפורסט פארק, אילינוי. מרכז בריאות הנפש של קנקאקי נקרא על שמו.

לקריאה נוספת
 Howard, Robert (1988). Mostly Good and Competent Men. Springfield, Illinois: Illinois Issues and the Illinois State Historical Society. pp. 302-307.

קישורים חיצוניים

 סמואל שפירו באתר אגודת המושלים הלאומית

הערות שוליים

מושלי אילינוי
מושלי מדינות ארצות הברית מהמפלגה הדמוקרטית
יהודים מושלי מדינות ארצות הברית
סגני מושלי אילינוי
חברי האספה הכללית של אילינוי
יהודים חברי בתי המחוקקים של מדינות ארצות הברית
תובעים אמריקאים
עורכי דין יהודים אמריקאים
בוגרי אוניברסיטת אילינוי באורבנה-שמפיין
יהודים אסטונים
אמריקאים ממוצא אסטוני
מהגרים מאסטוניה לארצות הברית
אמריקאים שנולדו ב-1907
אמריקאים שנפטרו ב-1987